Speaker i Representantenes hus i USA

Speaker i Representantenes hus i USA (engelsk: Speaker of the United States House of Representatives eller Speaker of the House) er den ordførende styrer (speaker) av Representantenes hus. Embedet ble opprettet i USAs grunnlov av 1789 i artikkel 1, seksjon 2, hvor det heter: «Representantenes hus skal velge deres ordførende styrer og andre embedsmenn» (The House of Representatives shall choose their Speaker and other Officers). 

Speaker er den andre i rekken til å overta presidentembedet, etter USAs visepresident og foran  president pro tempore i USAs senat. Speaker har en ledende posisjon i det største politiske partiet og arbeider aktivt for å gjennomføre dette partiets lovgivende agenda. I tillegg til å lede representantenes hus, utfører speaker også administrative og prosedyriske oppgaver, og representerer vedkommendes kongressdistrikt. Speakeren er vanligvis ikke selv ordstyrer i debatter, men gir ansvaret til andre medlemmer av kongressen fra sitt parti.

 Valg 
Ny speaker velges ordinært etter et allmennsvalg i begynnelsen av hver kongress. Ifølge den Amerikanske grunnloven skal dette skje middags 3 januar med mindre en annen dato har blitt tidligere lovsatt, nesten alltid som følger av at den 3 faller på en fredag eller en helg. Middags den 3 januar er også da alle tidligere valgte representaters valgperioder opphører.  

Valg av speaker er noe av det første de nylig innvalgte representantene foretar seg ettersom det er speakeren som tar de nylig valgte representantene i ed. Speakeren blir tradisjonelt selv tatt i ed av dekanen av representanenes hus (Dean of the House of Representatives), den lengst sittende representant.    

Nancy Pelosi fra Det demokratiske partiet var speaker fra 3. januar 2019 til 3. januar 2023. Da ny speaker skulle velges 3. januar 2023 fikk ingen av kandidatene det nødvendige flertall (alminnelig flertall). Det republikanske parti, som overtok flertallet i Representantenes hus fra denne datoen, hadde Kevin McCarthy som sin kandidat. Han hadde så stor motstand internt i sitt parti at han ble valgt først etter 15 avstemninger over fire dager. Det var første gang siden 1923 en speaker ikke hadde blitt valgt i første valgomgang. I 1923 ble speakeren valgt etter ni avstemninger. I 1856 tok det to måneder å få valgt speaker.

Den 3. oktober 2023 ble McCarthy avsatt som speaker etter et mistillitsforslag. Det var første gang en speaker ble avsatt. McCarthy uttalte at han ikke ville stille til valg som speaker igjen. Patrick McHenry (Republikaner) fungerte som Speaker pro tempore i Representantenes hus til et valg på en ny speaker var fullført. Etter at flere kandidater hadde mislyktes, ble Mike Johnson valgt til speaker 25. oktober 2023.

 Speakers i Representantenes hus i USA 

 Nummer Navn Partitilhørighet Delstat Embetsperiode 1. Frederick Muhlenberg Pro-Administration Pennsylvania 1789-1791 2. Jonathan Trumbull jr. Pro-Administration Connecticut 1791-1793 3. Frederick Muhlenberg Anti-Administration Pennsylvania 1793-1795 4. Jonathan Dayton Føderalist New Jersey 1795-1799 5. Theodore Sedgwick Føderalist Massachusetts 1799-1801 6. Nathaniel Macon Demokratisk-republikansk Nord-Carolina 1801-1807 7. Joseph Bradley Varnum Demokratisk-republikansk Massachusetts 1807-1811 8. Henry Clay Demokratisk-republikansk Kentucky 1811-1814 9. Langdon Cheves Demokratisk-republikansk Sør-Carolina 1814-1815 10. Henry Clay Demokratisk-republikansk Kentucky 1815-1820 11. John W. Taylor Demokratisk-republikansk New York 1820-1821 12. Philip Pendleton Barbour Demokratisk-republikansk Virginia 1821-1823 13. Henry Clay Demokratisk-republikansk Kentucky 1823-1825 14. John W. Taylor Demokratisk-republikansk New York 1825-1827 15. Andrew Stevenson Demokratisk-republikansk Virginia 1827-1833 16. John Bell Whig Tennessee 1834-1835 17. James K. Polk Demokrat Tennessee 1835-1839 18. Robert Mercer Taliaferro Hunter Whig Virginia 1839-1841 19. John White Whig Kentucky 1841-1843 20. John Winston Jones Demokrat Virginia 1843-1845 21. John Wesley Davis Demokrat Indiana 1845-1847 22. Robert Charles Winthrop Whig Massachusetts 1847-1849 23. Howell Cobb Demokrat Georgia 1849-1851 24. Linn Boyd Demokrat Kentucky 1851-1855 25. Nathaniel Prentice Banks Republikaner Massachusetts 1856-1857 26. James Lawrence Orr Demokrat South Carolina 1857-1859 27. William Pennington Republikaner New Jersey 1859-1861 28. Galusha A. Grow Republikaner Pennsylvania 1861-1863 29. Schuyler Colfax Republikaner Indiana 1863-1869 30. Theodore Medad Pomeroy Republikaner New York 1869-1869 31. James Blaine Republikaner Maine 1869-1875 32. Michael C. Kerr Demokrat Indiana 1875-1876 33. Samuel J. Randall Demokrat Pennsylvania 1876-1881 34. J. Warren Keifer Republikaner Ohio 1881-1883 35. John Griffin Carlisle Demokrat Kentucky 1883-1889 36. Thomas Brackett Reed Republikaner Maine 1889-1891 37. Charles Frederick Crisp Demokrat Georgia 1891-1895 38. Thomas Brackett Reed Republikaner Maine 1895-1899 39. David B. Henderson Republikaner Iowa 1899-1903 40. Joseph Gurney Cannon Republikaner Illinois 1903-1911 41. James Beauchamp Clark Demokrat Missouri 1911-1919 42. Frederick H. Gillett Republikaner Massachusetts 1919-1925 43. Nicholas Longworth Republikaner Ohio 1925-1931 44. John Nance Garner Demokrat Texas 1931-1933 45. Henry T. Rainey Demokrat Illinois 1933-1934 46. Jo Byrns Demokrat Tennessee 1934-1936 47. William B. Bankhead Demokrat Alabama 1936-1940 48. Sam Rayburn Demokrat Texas 1940-1947 49. Joseph William Martin Republikaner Massachusetts 1947-1949 50. Sam Rayburn Demokrat Texas 1949-1953 51. Joseph William Martin Republikaner Massachusetts 1953-1955 52. Sam Rayburn Demokrat Texas 1955-1961 53. John William McCormack Demokrat Massachusetts 1962-1971 54. Carl Albert Demokrat Oklahoma 1971-1977 55. Tip O'Neill Demokrat Massachusetts 1977-1987 56. Jim Wright Demokrat Texas 1987-1989 57. Tom Foley Demokrat Washington 1989-1995 58. Newt Gingrich Republikaner Georgia 1995-1999 59. Dennis Hastert Republikaner Illinois 1999-2007 60. Nancy Pelosi Demokrat California 2007-2011 61. John Boehner Republikaner Ohio 2011–2015 62. Paul Ryan Republikaner Wisconsin 2015–2019 63. Nancy Pelosi Demokrat California 2019–2023 64. Kevin McCarthy Republikaner California 2023–2023 65. Mike Johnson Republikaner Louisiana 2023–

 Referanser 

 Eksterne lenker 


Kategori:Representantenes hus i USA
Kategori:Titler
USA